CELEX: 62011CO0069
Language: sk
Date: 2011-12-09 00:00:00
Title: Uznesenie Súdneho dvora (ôsma komora) z 9. decembra 2011.#Connoisseur Belgium BVBA proti Belgische Staat.#Návrh na začatie prejudiciálneho konania: Rechtbank van eerste aanleg te Brugge - Belgicko.#Článok 104 ods. 3 prvý pododsek rokovacieho poriadku - Šiesta smernica o DPH - Článok 11 časť A ods. 1 písm. a) - Zdaniteľný základ - Výdavky nevyúčtované zdaniteľnou osobou.#Vec C-69/11.

Uznesenie Súdneho dvora (ôsma komora) z 9. decembra 2011 – Connoisseur Belgium/Belgické kráľovstvo
      (vec C‑69/11)
      „Článok 104 ods. 3 prvý pododsek rokovacieho poriadku – Šiesta smernica o DPH – Článok 11 A ods. 1 písm. a) – Zdaniteľný základ – Výdavky nevyúčtované zdaniteľnou osobou“
      Daňové ustanovenia – Harmonizácia právnych predpisov – Dane z obratu – Spoločný systém dane z pridanej hodnoty – Zdaniteľný základ – Poskytovanie služieb – Protiplnenie skutočne prijaté poskytovateľom – Nevyúčtované výdavky, ktoré sa podľa zmluvy mohli vyúčtovať – Vylúčenie [smernica Rady 77/388, článok 11 A ods. 1 písm. a)] (pozri bod 22 a výrok)
      Predmet
      
         
               Návrh na začatie prejudiciálneho konania – Rechtbank van eerste aanleg te Brugge – Výklad článku 11 A ods. 1 písm. a) šiestej
                  smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný
                  systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23) a článku 73
                  smernice Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, s. 1) – Prenájom
                  rekreačných plavidiel – Dohoda o rozdelení nákladov medzi podnikom prenajímajúcim plavidlá a najímajúcim podnikom – Možnosť
                  vyúčtovať určité náklady najímajúcemu podniku – Nevyúčtovanie – Vnútroštátny právny predpis, ktorý vyžaduje platenie DPH za
                  tieto nevyúčtované náklady
               
            Výrok
      Článok 11 A ods. 1 písm. a) šiestej smernice Rady 77/388/EHS zo 17. mája 1977 o zosúladení právnych predpisov členských štátov
         týkajúcich sa daní z obratu – spoločný systém dane z pridanej hodnoty: jednotný základ jej stanovenia, sa má vykladať v tom
         zmysle, že za okolností, akými sú okolnosti vo veci samej, sa daň z pridanej hodnoty nemá platiť z výdavkov alebo súm, ktoré
         zdaniteľná osoba podľa zmluvy mohla vyúčtovať zmluvnému partnerovi, ale mu ich nevyúčtovala.